Trygve Sildnes

Trygve Sildnes (født 24. april 1911 i Eide, død 18. mai 1975) var en norsk gårdbruker og politiker for Senterpartiet. Han var fylkesordfører i Møre og Romsdal og ordfører i sin hjembygd Eide.

Sildnes drev steinindustribedriften Brødrene Sildnes sammen med broren Hans Sildnes fra 1933 til han døde. I 1938 overtok han farsgården. Han gikk handelsskolen i 1941.

Fra 1947 var han medlem av Eide kommunestyre, fra 1951 også av Eide formannskap. I 1961 ble han ordfører i Eide, et verv han hadde til han døde. I periodene 1963 til 1967 og 1971 til 1975 var han fylkesordfører i Møre og Romsdal. Han var vararepresentant til Stortinget i perioden 1965 til 1969 og møtte 100 dager. 

 Heder 
Kongens fortjenstmedalje i gull 1971

 Kilder 
Biografi hos stortinget.no

 Eksterne lenker 


Kategori:Sp-politikere
Kategori:Ordførere i Eide
Kategori:Fylkesordførere i Møre og Romsdal
Kategori:Fylkesordførere fra Sp
Kategori:Personer fra Eide kommune
Kategori:Kongens fortjenstmedalje i gull